OSPRAVEDLNENIE  NEPRÍTOMNOSTI DIEŤAŤA V MŠ
Ak sa dieťa nemôže zúčastniť na výchove a vzdelávaní v MŠ, jeho zákonný zástupca je povinný informovať učiteľku na triede Vášho dieťaťa, v prípade dlhšej neprítomnosti aj riaditeľa školy.
Zákonný zástupca predkladá pred prvým vstupom dieťaťa do MŠ a vždy po neprítomnosti dieťaťa v MŠ dlhšej ako 5 kalendárnych dní „vyhlásenie o bezinfekčnosti“, ktoré nesmie byť staršie ako jeden deň.  /§24ods.8 zákona č.355/2007 Z.z./

Ospravedlnenie  neprítomnosti detí s PPV z dôvodu ochorenia a lebo úrazu
Materská škola oznamuje zákonným zástupcom detí a zástupcom zariadení, že pri ospravedlňovaní neprítomnosti dieťaťa plniaceho povinné predprimárne vzdelávanie z dôvodu ochorenia alebo úrazu  postupuje od 01.09.2026 v prísnejšom režime ospravedlňovania podľa § 144 ods. 12 školského zákona, t. z. :

Materská škola postupuje v prísnejšom režime ospravedlňovania - potvrdenie od lekára sa nevyžaduje, ak neprítomnosť dieťaťa z dôvodu ochorenia alebo úrazu trvá:
a) najviac 7 po sebe nasledujúcich vyučovacích dní, a zároveň
b) súhrnne počas polroka školského roka najviac 21 vyučovacích dní.
Ak neprítomnosť dieťaťa z dôvodu ochorenia alebo úrazu  presiahne uvedený rozsah vyučovacích dní, materská škola vyžaduje potvrdenie od lekára.

Ak neprítomnosť dieťaťa z dôvodu ochorenia alebo úrazu trvá najviac 7 po sebe nasledujúcich vyučovacích dní a zároveň súhrnne počas polroka školského roka najviac 21 vyučovacích dní, ospravedlňuje ju škola na základe žiadosti zákonného zástupcu /zástupcu zariadenia. /web-tlačivo Ospravedlnenie/. 
Zákonný zástupca predkladá ospravedlnenie dieťaťa s PPV po každej neprítomnosti na VVČ / napr. z rodinných dôvodov, nepriaznivých poveternostných podmienok, mimoriadne udalosti v rodine,…  /web-tlačivo Ospravedlnenie/.
                                                                                                                                                            Ďakujeme za pochopenie       
